b'\n_START_ARTICLE_\nPuop\xc4\x8d, ki je imel rad oblake\n_START_SECTION_\nVsebina\n_START_PARAGRAPH_\nPuop\xc4\x8d (fantek) je imel zelo rad oblake in jih je gledal, kadarkoli je le imel \xc4\x8das. Kraljica oblakov mu je zato podarila majhen zelen oblak. Puop\xc4\x8d ga je imel privezanega, da mu ne bi u\xc5\xa1el. \xc4\x8ce je pripekalo sonce, se je lahko umaknil v njegovo senco, \xc4\x8de je potreboval osve\xc5\xbeitve ali je bil \xc5\xbeejen, je trikrat potegnil za vrv in \xc5\xbee se je ulil de\xc5\xbe, \xc4\x8de je hotel kam oditi, ga je zajahal in z njim letel. Pri\xc5\xa1la je jesen in oblak je porjavel, z zimo je posivel, nato pa je ob prvi burji razpadel v sneg. Puop\xc4\x8du pa je ostala vrv in lepi spomini.\n_START_SECTION_\nAnaliza pravljice\n_START_PARAGRAPH_\nGre za ljudsko pravljico. Glavna oseba je poup\xc4\x8d, fantek, stranska pa kraljica oblakov. Pomembno vlogo ima tudi oblak, ki je nezna\xc4\x8dilne barve: je zelen. Vsebuje nekatere tipi\xc4\x8dne pravlji\xc4\x8dne elemente: \xc4\x8das in prostor dogajanja nista dolo\xc4\x8dena, nastopa pravlji\xc4\x8dna oseba (kraljica oblakov), drugi pa so izpu\xc5\xa1\xc4\x8deni (ni pravlji\xc4\x8dnega \xc5\xa1tevila, ni kontrasta dobro-zlo \xe2\x80\xa6) Oblakova barva se spreminja glede na letne \xc4\x8dase: spomladi je zelen, na jesen postane rjav, z zimo pa siv.'